**«Бекітемін»**

**\_\_\_\_\_\_\_\_\_\_\_\_\_**

**Өзін-өзі тану сабағының жоспары**

**Мектеп:**

**Мерзімі:**   **№11 сабақ**

**Пән мұғалімі:**   **Сыныбы:**7

**Сабақтың тақырыбы**: Адам жауапкершілігі **Құндылық:** Дұрыс әрекет **Қасиеттер:** Адалдық, жауапкершілік, ұқыптылық.

|  |  |
| --- | --- |
| **Сабақтың мақсаты:** Оқушыларға адам жауапкершілігі туралы түсінік беру арқылы дұрыс әрекет құндылығын мәнін ашу **Міндеттері:**   * «жауапкершілік» ұғымы туралы түсініктерін кеңейту; * адал болуға үйрету; * жауапкершілікке, ұқыптылыққа тәрбиелеу. | **Ресустар** |
| **Сабақтың барысы:**  **1.Ұйымдастыру кезеңі: 5 «Т»** ережесін сақтау:  Тәртіп  Талап  Тыныштық  Тазалық  Татулық  **Жағымды көңіл күйге келу:** «**Нұрға бөлену»**  Ыңғайланып отрыңыздар, денелеріңізді дұрыс ұстаңыздар. Аяқ- қолыңызды айқастырмаңыз. Қолдарыңызды тізеңізге немесе үстелге қоюға болады. Көздеріңізді жұмып, елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқанү Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоциаңыз бен тілек- қалауыңызды шайып, жүрегіңіздің көзін ашады.Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің [қолдарыңыз нұрға бөленіп](http://engime.org/sabati-reti-27-tairip-hali-destrli-asil-azina-ndili-aiat-asiet.html), сәуле шашуда. Қолымыз тек жақсы, ізгі істер істейді және баршаға көмектеседі. Енді, нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды. Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей [нұрға бөленіп](http://engime.org/sabati-reti-27-tairip-hali-destrli-asil-azina-ndili-aiat-asiet.html),басыңызға тек сәулелі ой келеді. Нұр бірте- бірте күшейе бастайды, сіздің денеңізден тарап, жан- жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын. Осы нұр бүкіл әлемге: [барлық адамдарға](http://engime.org/sabati-tairibi-b-sopabaev-meni-atim-oja-v3.html), жан- жануарларға, өсімдіктерге, барлық тірі жанға таралсын... Ғаламның барлық түкпір- түкпіріне нұр бағыттаңыз. Ойша айтыңыз: « Мен нұрлымын... Нұр менің ішімде... Мен Нұрмын». Осындай Нұр, Махаббат және Тыныштық күйінде отыра тұрыңыз...Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз. Жаймен көздеріңізді ашуға болады.  **2.Үй тапсырмасын тексеру**.  «Жауапкершілік жүгі»өсиет әңгімені оқып келу.  **Сұрақтар:**   * Ханзаданың өмірден түңілуінің себебін қалай түсінесіңдер? * Әкесінің жүрегі не үшін ауырды деп ойлайсыңдар? * Ғұлама қой бағып жүргенде қандай сабақ алды? * Ғұлама ханға кеңесті қалай берді? * Адамның жауапкершілігі неліктен оның алға қойған мақсатымен, ой-ниетімен байланысты болады? * Өздерің әрдайым жауапкершілікті сезінесіңдер ме? Қандай кезде? Мысал келтір | Музыка қойылады  Үй тапсырмасын тексеру. |
| **3.Дәйексөз**  ***«Жауапкершілікті сезінуден жан атаулы биіктейді»*** Стефан Цвейг  Дәйексөздің мағынасын қалай түсінесіздер? |  |
| **4.Әңгімелеу**  **Өсиет әңгіме**  Ертеде бір елде қарапайым да еңбекқор халық тұрыпты. Таң сәріден көздерін ашқаннан егін салып, бидай орып, бір тынбайтын бұл адамдар кедейшілік дегенді көрмесе керек.Бір күні сол елге сіңірі шыққан кедейлігімен аты шулы бір жас жігіт келеді. Ел арасына кіріп, танысып, хал сұрасқаннан кейін ауыл ақсақалдары жігіттен: Кедейлікке неге мұншама бой алдырдың? - деп сұрайды. Сонда жігіт: Кедейлікті ешкімнен сұрамап ем, ал жауапсыздық соңымнан қалмады, - депті басын көтермей. Мен мұнда бекерге келмедім, өздеріңіз сияқты еңбекқор жандар жауапсыздығымды тастауыма себін тигізер деп келдім, - деп үміт арта сөйлейді. Үлкен қариялар жігітті қай жұмысқа болмасын бірге ертіп жүрді. Қай істі бастаса да: «Соңына жетпегенше, істің рақатын көрмегенше, тынбай еңбек ет», - деп қайрап отырады. Арада аз күндер өткен соң жігіттен қариялар: «Жауапсыздығың қалды ма?», - деп сұрайды. Сонда жігіт «Жауапкершілік – істің соңғы рақатында екен ғой», - деп жауап беріпті.  **Сұрақтар:**   1. Қарапайым халық қандай жағдайда, қалай өмір сүрді? 2. Кедей жігіттің көмек сұрауының себебі неде? 3. Ауыл қарттары жігітті жаупсыздықтан қалай алып шықты? 4. Жауапкершілікті сезіну үшін адам бойында қандай қасиеттер болуы керек екен? 5. Үнемі жауапкершілікті сезініп жүретін адамды кездестіріп көрдің бе? Мысал келтір |  |
| **5.Шығармашылық іс-әрекет, топпен жұмыс**  оқушылар 4 топқа бөлінеді  4 топқа «Адам жауапкершілігі» тақырыбында постер қорғау беріледі. |  |
| 1. **Топпен ән айту**   **Әдемі**  **Әні :З.Көпболсынұлы**  Сөзі өзгертілген  Жақсылықты жасау қандай әдемі  Күлімсіреп күлгендерің әдемі  Әлемдегі бар адамға риясыз  Сүйіспеншілік көрсетуде әдемі  Сабырлықпен өмір сүрген әдемі  Кішіпейіл бола білу әдемі  Бір біріне бәрі бәрі жаны ашып  Бұл әдептілік әлемі  **Қайырмасы**  Нұр шуағын төккен күнде әдемі  Табиғаттың сұлулығы әдемі  Адал болып бір біріне адамдар  Жарасымды болған қандай әдемі |  |
| **7.Үй тапсырмасы.**  47 беттегі «Нағыз ұстаз» аңыз әңгіме оқу  Дәптердегі №2 тапсырманы орындау. | Күнделіктеріне белгілеп алады. |
| **8.Сабақтың қорытынды сәті:**  Балалар бүгінгі сабақтан алған жақсы қасиеттерді жүрегімізге сақтап алайық |  |